[bookmark: _Hlk128066480]5.pielikums
Atklāta konkursa 
„Arhīva dokumentu uzglabāšanas pakalpojumi”
nolikumam, identifikācijas Nr. BKUS 2026/62

LĪGUMS (projekts)
[bookmark: _Hlk51180132]par arhīva dokumentu uzglabāšanas pakalpojumiem

	Rīgā,
	Datums skatāms laika zīmogā



Valsts sabiedrība ar ierobežotu atbildību „Bērnu klīniskā universitātes slimnīca”, reģistrācijas Nr. _______________ (turpmāk – Pasūtītājs), kuru saskaņā ar statūtiem, pārstāv tās ______________________, no vienas puses, un
______________, reģistrācijas Nr. _____________ (turpmāk – Izpildītājs), kuru saskaņā ar statūtiem, pārstāv tās _______________________, no otras puses
kopā turpmāk – Puses, katrs atsevišķi – Puse,
pamatojoties uz atklāta konkursa “Arhīva dokumentu uzglabāšanas pakalpojumi”, identifikācijas Nr. BKUS 2026/62 (turpmāk – iepirkums), rezultātu noslēdz šādu līgumu (turpmāk – Līgums):
1. Līguma priekšmets
1.1. Pasūtītājs uzdod, bet Izpildītājs apņemas sniegt arhīva dokumentu uzglabāšanas pakalpojumu (turpmāk – Pakalpojums) saskaņā ar Līguma noteikumiem, Pasūtītāja norādījumiem, Līguma 1.pielikumu “Tehniskā specifikācija” (turpmāk - Tehniskā specifikācija) un Līguma 2.pielikumu “Finanšu piedāvājums” (turpmāk - Piedāvājums) un spēkā esošajiem normatīvajiem aktiem, kas regulē Pakalpojuma kvalitatīvu un atbilstošu veikšanu.
1.2. Izpildītājs Pakalpojumu sniedz ar savu darbaspēku, saviem materiāliem un saviem rīkiem, kas nepieciešami Pakalpojuma kvalitatīvai un savlaicīgai izpildei.
1.3. Ar kvalitatīvu Pakalpojumu Līguma ietvaros saprotams Pakalpojums, kas atbilst Līguma, tā pielikumu noteikumiem, un spēkā esošo normatīvo aktu prasībām attiecībā uz Pakalpojuma izpildes kvalitāti.
1.4. Pakalpojumu sniegšanas vieta – Izpildītāja telpās ________________.
2. Pakalpojuma cena un samaksas kārtība
2.1. Kopējā Līguma summa ir līdz 80 000,00 EUR (astoņdesmit tūkstoši euro, 00 centi) (turpmāk – Līguma summa) bez pievienotās vērtības nodokļa (turpmāk – PVN). PVN tiek maksāts atbilstoši spēkā esošo normatīvo aktu prasībām rēķina izrakstīšanas dienā.
2.2. [bookmark: _Hlk115264072]Pakalpojuma vienību cenas ir norādītas Izpildītāja Piedāvājumā. Piedāvājumā norādītās vienību cenas ietver visas izmaksas kas saistītas ar Pakalpojuma izpildi, tajā skaitā dokumentu pārvešanas izmaksas uz Izpildītāja arhīva glabātuvi, arhīva kārbas, ceļa izdevumi, izmantojamie palīgmateriāli, mehānismi, instrumenti un iekārtas, Pakalpojuma sniegšanā iesaistīto darbinieku atalgojums, virsizdevumi, peļņa, transporta izmaksas un citas izmaksas, kas nepieciešamas pilnīgai un kvalitatīvai Pakalpojuma sniegšanai, kā arī visi nodokļi (izņemot PVN), nodevas un atļaujas no trešajām personām u.c. maksājumi.
2.3. Izpildītājs Pakalpojuma cenu nedrīkst paaugstināt visā Līguma darbības laikā.
2.4. Pasūtītājs iegādājas pakalpojumu tādā apjomā, kāds faktiski nepieciešams. Gadījumā, ja Līguma darbības laikā Pasūtītājs nav izlietojis visu Līguma summu, Izpildītājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā.
2.5. Pasūtītājs veic samaksu par kvalitatīvu, savlaicīgu, Līguma noteikumiem un normatīvajiem aktiem atbilstoši sniegtu Pakalpojumu 30 (trīsdesmit) dienu laikā pēc Pakalpojuma pieņemšanas – nodošanas akta abpusējas parakstīšanas dienas un attiecīga rēķina saņemšanas.
2.6. Pieņemšanas-nodošanas aktu par iepriekšējā mēnesī sniegtajiem Pakalpojumiem Izpildītājs nosūta Pasūtītājam līdz katra mēneša 10.datumam. Rēķins par Pakalpojumu tiek sagatavots pēc Pakalpojuma pieņemšanas – nodošanas akta abpusēja parakstīšanas brīža. 
2.7. Izpildītājs pieņemšanas – nodošanas aktā norāda Pasūtītāja piešķirto Līguma numuru, Pakalpojuma aprakstu (nosaukums, grupa), Pakalpojuma izpildes datumu, laiku, ilgumu (stundas), vienas vienības cenu un kopējo summu, u.c. informāciju pēc nepieciešamības.
2.8. Ja pieņemšanas – nodošanas aktā par Pakalpojumu nav norādīta Līguma 2.7.punktā noteiktā informācija, Pasūtītāja pilnvarotā persona par to rakstveidā paziņo Izpildītājam, norādot termiņu, līdz kuram iesniegt Līguma noteikumiem atbilstoši sagatavotu pieņemšanas – nodošanas aktu. Pasūtītājs veic norēķinus ar Izpildītāju Līguma 2.5.punktā noteiktajā termiņā pēc Līguma noteikumiem atbilstoša rēķina saņemšanas.
2.9. Ja Pakalpojums sniegts nekvalitatīvi vai neatbilst Līguma noteikumiem par ko Izpildītājam nosūtīta pretenzija par konstatētajām neatbilstībām (turpmāk – pretenzija), samaksas termiņš tiek pagarināts attiecīgi par tādu laika periodu, kādā tiek novērsti pretenzijā norādītie trūkumi.
2.10. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@bkus.lv vai mašīnlasāmā – strukturētā datu formā (e-rēķins) uz e-apakšadresi EREKINI@40003457128. Rēķini, Pārskati un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@bkus.lv.
2.11. Par samaksas dienu tiek uzskatīta diena, kad Pasūtītājs veicis naudas pārskaitījumu uz Izpildītāja Līgumā norādīto bankas norēķina kontu.
2.12. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
3. [bookmark: _Ref404759191]Pakalpojuma izpildes kārtība
3.1. [bookmark: _Ref413066543]Līguma 10.8.1.apakšpunktā norādītā Pasūtītāja pilnvarotā persona (turpmāk - Pasūtītāja pilnvarotā persona) vai Pasūtītāja kontaktpersona pasūta Pakalpojumu, par Pakalpojuma sniegšanas uzsākšanu, nosūtot uz Līguma 10.8.2.apakšpunktā norādītās Izpildītāja pilnvarotās personas (turpmāk – Izpildītāja pilnvarotā persona) elektroniskā pasta adresi pieprasījumu (turpmāk – Pieprasījums) vai telefoniski informējot Izpildītāja pilnvaroto personu par Pieprasījumu.
3.2. Izpildītājs, pēc Pasūtītāja Pieprasījuma saņemšanas, saskaņā ar Tehniskās specifikācijas noteikumiem un Pasūtītāja norādījumiem, nodrošina saudzīgu dokumentu sagatavošanu, pārvešanu (saudzīgu darbu ar Izpildītāja rīcībā nodotajiem dokumentiem):
3.2.1.  no norādītās Pasūtītāja atrašanās vietas telpām Vienības gatve 45, Rīga uz Izpildītāja arhīva dokumentu glabātavu, 8 (astoņu) nedēļu laikā no Pasūtītāja pieprasījuma saņemšanas brīža;
3.2.2. no pašreizējās dokumentu glabātuves Krasta iela 3/1, Salaspils, Salaspils novads uz Izpildītāja arhīva dokumentu glabātavu, 4 (četru) nedēļu laikā no Pasūtītāja pieprasījuma saņemšanas brīža.
3.3. Ja Pasūtītājam Līguma izpildes laikā, pēc Pakalpojuma sniegšanas uzsākšanas, rodas nepieciešamība nodot glabāšanā papildu dokumentus, tad Pasūtītājs nosūta Pieprasījumu Izpildītāja pilnvarotai personai par sagatavojamo, pārvedamo un glabājamo dokumentu apjomu no Pasūtītāja telpām uz Izpildītāja arhīvu, kas  jāveic saskaņā ar Tehniskās specifikācijas noteikumiem un apmaksa tiek aprēķināta un veikta saskaņā ar Finanšu piedāvājumā norādītajām izmaksām.
3.4. Pakalpojuma sniegšanas laikā Pasūtītājam ir tiesības palielināt vai samazināt glabājamo dokumentu plauktu metrus.
3.5. Pasūtītāja dokumenti tiek nodoti Izpildītājam, abām Pusēm parakstot dokumentu pieņemšanas – nodošanas aktu, ko sagatavo Izpildītājs, paraksta Pasūtītāja pilnvarotā persona un Izpildītāja pilnvarotā persona (t.sk. pieņemto dokumentu hronoloģiska kārtošana un pieņemto dokumentu saraksta veidošana ar pieņemšanas – nodošanas aktu).
3.6. Pēc dokumentu pieņemšanas – nodošanas akta parakstīšanas, Izpildītājs kļūst atbildīgs par dokumentiem.
3.7. Izpildītājs pieņem dokumentus bez to satura un sastāva pārbaudes.
3.8. Dokumentu galīgais skaits tiek noteikts pēc tam, kad dokumenti ir apstrādāti un novietoti glabātavas plauktos. Pēc dokumentu apstrādes, Izpildītājs sagatavo un nodod Pasūtītājam aktu par dokumentu apstrādi, kuru paraksta Pušu pilnvarotie pārstāvji.
3.9. Arhīvu kārbas dokumentu transportēšanai un saglabāšanai paliek Pasūtītāja īpašumā.
3.10. Izpildītājs, pēc Pasūtītāja pilnvarotās personas Pieprasījuma nosūtīšanas, 4 (četru) stundu laikā, steidzamos gadījumos 1 (vienas) stundas laikā, nodrošina pieprasīto dokumentu nogādāšanu Pasūtītājam uz adresi Vienības gatve 45, Rīga.  
3.11. Izpildītājs, pēc Pasūtītāja pilnvarotās personas lielapjoma Pieprasījuma nosūtīšanas, nodrošina pieprasīto dokumentu nogādāšanu Pasūtītājam uz adresi Vienības gatve 45, Rīga, Pusēm savstarpēji vienojoties par izpildes termiņu, bet ne vēlāk kā 3 (trīs) darba dienu laikā. 
3.12. Izpildītājs pēc Pasūtītāja pilnvarotās personas pieprasījuma 1 (vienas) darba dienas laikā nodrošina dokumentu nogādāšanu no Pasūtītāja arhīva Vienības gatvē 45, Rīga, uz Izpildītāja arhīva dokumentu glabātuvi, novietojot tos atpakaļ dokumentu kopumā, no kura tie tika izņemti, saglabājot iepriekšējo kārtību.
3.13. Izpildītāja arhīvā, Izpildītājs nodrošina iespēju Pasūtītāja pilnvarotiem darbiniekiem izmantot dokumentus uz vietas un netraucētu arhīva dokumentu apskati un izņemšanu no Izpildītāja glabātuves darba dienās no plkst. 08:00 līdz 16:00.
3.14. Izpildītājs nodrošina Pasūtītāja pilnvarotiem darbiniekiem lasītavu ar ne mazāk kā 5 (piecu) darba vietu pieejamību arhīva glabātuves adresē.  
3.15. Ja Pasūtītājam ir pretenzijas par sniegto Pakalpojumu kvalitāti, vai atbilstību Līguma nosacījumiem, tad Pušu pilnvarotie pārstāvji nekavējoties sagatavo un paraksta defekta aktu, kurā norāda sniegtā Pakalpojuma neatbilstību Līgumam.
3.16. Ar dokumentu izmantošanu saistītos pieprasījuma (Līguma 3.pielikums) aizpilda un paraksta Pasūtītāja atbildīgās personas. 
3.17. Pieprasījumus Pasūtītājs sagatavo elektroniskā veidā un nosūta uz Līgumā norādīto Izpildītāja elektronisko pasta adresi.
3.18. Gadījumos, kad Pasūtītājs ir pieprasījis izsniegt dokumentu oriģinālus, Izpildītājs Līgumā noteiktajā termiņā piegādā tos kopā ar 2 (divos) eksemplāros izdrukātu Pasūtītāja sūtīto Pieprasījumu un Pieprasījumā norādīto Pasūtītāja adresi. Pasūtītājs, saņemot dokumentu oriģinālus, pārbauda piegādāto dokumentu atbilstību Pieprasījumam un atbilstības gadījumā, paraksta Pieprasījumu 2 (divos) eksemplāros, kuri pa 1 (vienam) kā apliecinājums par pieprasīto dokumentu saņemšanu tiek uzglabāti pie katras no Pusēm. 
4. Pušu tiesības un pienākumi
4.1. Izpildītājs:
4.1.1. sniedz Pakalpojumu saskaņā ar Līguma noteikumiem;
4.1.2. ir atbildīgs par savu saistību pienācīgu izpildi;
4.1.3. apņemas veikt Pakalpojuma izpildi Līgumā paredzētajā kārtībā, termiņā, apjomā un kvalitātē; 
4.1.4. uzņemas atbildību par zaudējumiem, kuri nodarīti Pasūtītājam sakarā ar Līguma noteikumu pārkāpumu, kas iestājušies Izpildītāja vai tā darbinieku darbības/bezdarbības rezultātā; 
4.1.5. veic pasākumus, lai nodrošinātu, ka Pasūtītājam nodotie dokumenti netiek nozaudēti, nelikumīgi izmantoti, mainīti, bojāti vai iznīcināti. 
4.1.6. nodrošina, ka arhīva dokumentu glabātava ir aprīkota ar galvenajiem aizsardzības un drošības līdzekļiem, saskaņā ar Tehniskās specifikācijas prasībām;
4.1.7. nodrošina arhīva lietu informācijas ievadi arhīva uzskaites sistēmā, atbilstoši Pasūtītāja noteiktiem datu ievades kritērijiem un prioritātēm, lietu marķēšanu saskaņā ar tehniskās specifikācijas prasībām;
4.1.8. bez rakstiskas Pasūtītāja piekrišanas neizmanto un neļauj trešajām personām piekļūt dokumentiem, izņemot gadījumus, kad Izpildītāja pienākums ir to darīt saskaņā ar Latvijas Republikas normatīvajiem aktiem. Šajā gadījumā Izpildītājs par to nekavējoties informē Pasūtītāju;
4.1.9. bez Pasūtītāja rakstiska pieprasījuma nekopēt, nedemonstrēt, nenodot un neizplatīt dokumentos ietverto informāciju, kā arī informāciju par pieejamajiem dokumentiem trešajām personām, neizdarīt labojumus dokumentos;
4.1.10. nodrošina dokumentu pieejamību Pasūtītājam Tehniskajā specifikācijā norādītajos termiņos un garantē dokumentu saglabāšanu visā Līguma darbības laikā;
4.1.11. ir tiesīgs pēc saviem ieskatiem pieņemt lēmumus par to, kā un kādi īpaši papildus līdzekļi izmantojami, lai garantētu Pasūtītāja nodoto Dokumentu drošību;
4.1.12. nodrošina lasītavas pieejamību Izpildītāja Pakalpojumu sniegšanas vietā;
4.1.13. uzrādīt arhīva kārbu ražotāja sertifikātu pēc Pasūtītāja pieprasījuma;
4.1.14. nodrošina savlaicīgu dokumentu sagatavošanu pārvešanai un transportēšanu, un dokumentu   iznīcināšanu pēc dokumentu iznīcināšanas akta saskaņošanas ar Latvijas Nacionālo arhīvu. Akta saskaņošanu ar Nacionālo arhīvu ko veic Pasūtītājs;
4.1.15. novērš konstatētos Pakalpojuma trūkumus bez papildu maksas;
4.1.16. iepazīstina Pasūtītāju ar patiesu un pilnīgu informāciju par Pakalpojumu.
4.1.17. nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
4.2. Pasūtītājs:
4.2.1. pieņem Pakalpojumu, ja tas sniegts saskaņā ar Līguma noteikumiem;
4.2.2. pieņem Līguma prasībām atbilstošu un kvalitatīvi sniegtu Pakalpojumu;
4.2.3. ir tiesīgs dot norādījumus Izpildītājam attiecībā par Pakalpojumu darbu organizēšanu;
4.2.4. ir tiesīgs pārbaudīt, kādā veidā Izpildītājs glabā un pārvalda dokumentus, ar Izpildītāju norunātajā laikā, kas iekļaujas Izpildītāja darba stundās. Pasūtītājs paziņo savu vēlmi veikt pārbaudi rakstiski vismaz 2 (divas) dienas darba iepriekš.
4.2.5. samaksā par faktiski saņemto Pakalpojuma apjomu Līgumā noteiktajā kārtībā.
5. Pušu mantiskā atbildība
5.1. Gadījumā, ja Pasūtītājs neievēro Līgumā noteikto Pakalpojuma samaksas termiņu atbilstoši Līguma noteikumiem, Izpildītājs ir tiesīgs prasīt Pasūtītājam līgumsodu 0,1% (viena desmitā daļa) procenta apmērā no termiņā nesamaksātās summas par katru kavējuma dienu, bet ne vairāk kā 10% (desmit) procentus no termiņā nesamaksātās summas.  
5.2. Gadījumā, ja Izpildītājs neievēro Līgumā noteikto Pakalpojuma uzsākšanas vai izpildes termiņu, Pasūtītājs ir tiesīgs aprēķināt Izpildītājam līgumsodu 0,1% (viena desmitā daļa) procenta par katru kavējuma dienu, bet ne vairāk kā 10% (desmit) procentus no Līguma summas. 
5.3. Ja Izpildītājs neievēro citas Līguma saistības un termiņā nav to novērsis, Pasūtītājs ir tiesīgs aprēķināt Izpildītājam līgumsodu 0,1% (viena desmitā daļa) procenta no Līguma summas par katru kavējuma dienu, bet ne vairāk kā 10%(desmit) procentus no Līguma summas.
5.4. Ja Izpildītājs vienpusēji izbeidz Līgumu, izņemot Līguma 8.8.punktā noteiktajos gadījumos, Pasūtītājs ir tiesīgs aprēķināt Izpildītājam līgumsodu 10 % (desmit) procentu apmērā no Līguma summas. 
5.5. Izbeidzot Līgumu 8.10.punktā noteiktajos gadījumos, Pasūtītājs ir tiesīgs aprēķināt Izpildītājam līgumsodu 10 % (desmit) procentu apmērā no Līguma summas.
5.6. Puse, kurai Līguma ietvaros ir aprēķināts līgumsods, zaudējums vai kaitējums samaksā to 10 (desmit) dienu laikā no dienas, kad ir saņēmusi otras Puses rēķinu par līgumsoda, zaudējuma vai kaitējuma aprēķinu. 
5.7. Līgumsoda samaksa neatbrīvo Puses no turpmākās Līguma saistību izpildes un zaudējumu vai kaitējuma atlīdzināšanas (ja tādi Līguma izpildē ir radušies).
5.8. Pasūtītājam ir tiesības ieskaita kārtībā samazināt maksājamo naudas summu par saņemto Pakalpojumu, t.sk. gala maksājuma, tādā apmērā, kāds Līgumā noteiktajā kārtībā ir aprēķinātais līgumsods Izpildītājam. Izpildītājs nav tiesīgs celt iebildumus par maksājumu ieturēšanu ieskaita veidā, kas radušies Izpildītāja Līguma saistību neizpildes dēļ aprēķinātā līgumsoda vai zaudējumu.
5.9. Gadījumā, ja Līgumā noteikto termiņu neievērošanas vai nekvalitatīvi veikta Pakalpojuma rezultātā Izpildītājs Pasūtītājam ir radījis zaudējumus, Izpildītājs tos sedz pilnā apmērā.
5.10. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
5.11. Pasūtītājs ir tiesīgs nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
6. Apakšuzņēmējs 
6.1. [bookmark: _Hlk234425691]Piegādātājs, ievērojot Publisko iepirkumu likuma 62.pantu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
6.2. Piegādātājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus. 
6.3. Piegādātājs Līguma darbības laikā piedāvājumā Konkursam norādītā personāla un apakšuzņēmēja nomaiņu un papildu personāla un apakšuzņēmēja iesaisti Līguma izpildē  drīkst veikt tikai ar Pasūtītāja rakstveida piekrišanu. Piegādātājs par plānoto personāla un apakšuzņēmēja nomaiņu vai jauna personāla un apakšuzņēmēja iesaisti Līguma izpildē paziņo Pasūtītājam rakstveidā. 
6.4. Ja Piegādātājs plāno nomainīt piedāvājumā Konkursā norādīto personālu, tas lūgumam par personāla nomaiņu pievieno dokumentus, kas pierāda jaunā personāla atbilstību Konkursā izvirzītajām prasībām attiecīgajam personālam. Pasūtītājs atsaka personāla nomaiņu, ja piedāvātais personāls neatbilst Konkursa nolikumā personālam izvirzītajām prasībām.
6.5. Ja Piegādātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Konkursam, Piegādātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Konkursā izvirzītajām prasībām tādā apjomā, kādā Piegādātājs savā piedāvājumā ir balstījies uz nomaināmā apakšuzņēmēja iespējām. Pasūtītājs atsaka apakšuzņēmēja nomaiņu, ja piedāvātais apakšuzņēmējs neatbilst Publisko iepirkumu likuma 62.panta trešās daļas izvirzītajiem nosacījumiem.
6.6. Piegādātājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē  drīkst veikt tikai ar Pasūtītājs rakstveida piekrišanu. Piegādātājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē  paziņo Pasūtītājam rakstveidā. 
6.7. Attiecībā uz Piegādātāja piedāvāto jauno apakšuzņēmēju, ar kuru Piegādātājs plāno aizstāt apakšuzņēmēju, uz kura iespējām Piegādātājs ir balstījies, iesniedzot piedāvājumu Konkursam, un apakšuzņēmēju, kuram Piegādātājs plāno nodot vismaz 10 000 EUR (desmit tūkstošus euro) no kopējās Līguma summas, Pasūtītājs saskaņā ar Publisko iepirkumu likuma 62.panta piekto daļu veic pārbaudi par tā atbilstību Publisko iepirkumu likuma 42.panta noteiktajiem izslēgšanas nosacījumiem attiecībā uz to dienu, kad Pasūtītājs ir pieņēmis lēmumu par apakšuzņēmēja nomaiņu vai iesaistīšanu. Šā likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.  
6.8. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā piecu darba dienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai, un rakstiski par to informē Piegādātāju. 
6.9. Pasūtītājs atsaka jauna apakšuzņēmēja, kuram plānots nodot vismaz 10 000 EUR (desmit tūkstošus euro) no kopējās Līguma summas, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Piegādātājs ir balstījies, iesniedzot piedāvājumu Konkursā, nomaiņu Publisko iepirkumu likuma 62.panta noteiktajos gadījumos, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
6.10. Piegādātājs koordinē apakšuzņēmēju darbību un uzņemas pilnu atbildību par pakalpojuma, ko snieguši apakšuzņēmēji, kvalitāti, piegādes termiņu, Līguma noteikumu ievērošanu un citiem jautājumiem, kas attiecas uz Līguma izpildi.
6.11. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā.
6.12. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju.
7. Nepārvarama vara
7.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, militārie konflikti, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai. 
7.2. Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz 3 (trīs) darba dienu laikā no nepārvaramas varas iestāšanās brīža vai tiklīdz tas ir iespējams paziņo otrai Pusei par nespēju pildīt savas saistības nepārvaramas varas dēļ. 
7.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 7.2.punkta nosacījumus.
7.4. Ja nepārvaramas varas dēļ Līguma izpilde aizkavējas ilgāk par 30 (trīsdesmit) dienām, Puse ir tiesīga vienpusēji izbeigt Līgumu, par to rakstveidā brīdinot otru Pusi 5 (pieci) darba dienas iepriekš. 
7.5. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus.
8. Līguma darbības termiņš, grozījumu veikšana un izbeigšana
8.1. [bookmark: _Hlk234426007][bookmark: _Ref367708847][bookmark: _Hlk234426236]Līgums stājas spēkā tā parakstīšanas dienā. Līgums ir spēkā 36 (trīsdesmit sešus) mēnešus no Līguma spēkā stāšanas dienas, vai līdz Līguma summas apguvei, atkarībā no tā, kurš no nosacījumiem iestājas pirmais.
8.2. [bookmark: _Toc336440113]Gadījumā, ja 36 (trīsdesmit sešu) mēnešu laikā Līguma summa nav apgūta, Puses var izskatīt iespēju pagarināt Līguma darbības termiņu līdz 12 (divpadsmit) mēnešiem. 
8.3. [bookmark: _Hlk234426282]Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
8.4. [bookmark: _Hlk234427302]Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
8.4.1. grozījumi ir nebūtiski, 
8.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
8.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
8.5. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
8.5.1. ja objektīvu apstākļu dēļ Pakalpojumu izpildes laikā Pasūtītājs ir uzdevis veikt Izpildītājam Līgumā neparedzēta pakalpojuma izpildi;
8.5.2. neparedzētie pakalpojumi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Tehnisko specifikāciju;
8.5.3. Līguma izpildes laikā atklājas, ka nepieciešami tādi pakalpojuma apjomi, kuri pirms tam nebija noteikti, bet ir nepieciešami pilnvērtīgai Pakalpojuma izpildei.
8.6. Ja Līguma izpildes laikā ir veikti Līguma 8.5.punktā minētie grozījumi, Puses ir tiesīgas pagarināt Pakalpojuma izpildes termiņu proporcionāli veikto grozījumu apmēram.
8.7. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
8.8. [bookmark: _Ref367863386]Pasūtītājam ir tiesības vienpusēji izbeigt Līgumu bez Izpildītāja piekrišanas, ja:
8.8.1. [bookmark: _Hlk49428612]Izpildītājs Līguma noteiktajā termiņā nav noslēdzis Līgumu;
8.8.2. Pasūtītājs vienpusēji ir izbeidzis ar Izpildītāju noslēgto Līgumu, jo Izpildītājs  2 (divas) reizes nav ievērojis Līgumā noteikto Pakalpojuma izpildes termiņu, par ko ir nosūtītas 2 (divas) pretenzijas; 
8.8.3. Pasūtītājs vienpusēji ir izbeidzis ar Izpildītāju noslēgto Līgumu, jo Izpildītājs 2 (divas) reizes ir veicis nekvalitatīvu vai Līguma noteikumiem neatbilstošu Pakalpojumu, par ko Pasūtītājs sastādījis un nosūtījis Izpildītājam 2 (divas) pretenzijas;
8.8.4. Izpildītājs Līguma izpildē ietver Krievijas Federācijas un Baltkrievijas Republikas izcelsmes preces;
8.8.5. [bookmark: _Hlk15245606]Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības.
8.8.6. Izpildītājs Pasūtītājam nodarījis zaudējumus;
8.8.7. iestājas apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
8.8.8. Izpildītājs ar tādu kompetentas institūcijas lēmumu vai tiesas spriedumu ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā ir atbrīvojusi Piegādātāju no naudas soda vai naudas sodu ir samazinājusi.
8.8.9. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
8.8.10. pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā Līguma turpmāka izpilde nav iespējama;
8.8.11. tiek konstatēts, ka Piegādātājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
8.8.12. Piegādātājam atbilstoši 2022.gada 8.aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.);
8.8.13. pasludināts Izpildītāja maksātnespējas process, pasludināts tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
8.8.14. nepārvaramas varas iestāšanās gadījumā.
8.9. Izpildītājam ir tiesības vienpusēji izbeigt Līgumu bez Pasūtītāja piekrišanas, ja:
8.9.1. Izpildītājs 3 (trīs) reizes vienpusēji ir izbeidzis ar Pasūtītāju noslēgtos Līgumus, jo Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums ir pārsniedzis 30 (trīsdesmit) dienas;
8.9.2. nepārvaramas varas iestāšanās gadījumā.
8.10. Ja Pasūtītājam ir zudusi nepieciešamība saņemt Pakalpojumu, Pasūtītājs ir tiesīgs vienpusēji izbeigt Līgumu, informējot Izpildītāju rakstiski vismaz 2 (divas) nedēļas iepriekš.
8.11. [bookmark: _Hlk15245913]Izbeidzot Līgumu 8.7.1. – 8.7.6.punktā noteiktajos gadījumos, Pasūtītājam ir tiesības aprēķināt Izpildītājam līgumsodu, kā arī Izpildītājs atlīdzina Pasūtītājam radušos zaudējumus.
8.12. Izbeidzot Līgumu 8.7.7. – 8.7.14. un 8.8.2.punktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
8.13. Līgumā noteiktajos gadījumos Līgums uzskatāms par izbeigtu 7.(septītajā) dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai  2.(otrajā) dienā, ja paziņojums parakstīts ar drošu elektronisko parakstu.
8.14. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Līguma nosacījumiem) ne vēlāk kā līdz Līguma izbeigšanas dienai.
9. Datu aizsardzība un konfidencialitātes noteikumi 
Līguma ietvaros visus personu datus Puses apstrādā tikai Līguma izpildes mērķim un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu. 
Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā. 
Pēc Pasūtītāja pieprasījuma Izpildītājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līguma noteiktos pienākumus.
Pusēm ir pienākums ievērot tiesību aktu prasības personas datu aizsardzības jomā.
Puses apņemas Līguma darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Pakalpojuma veikšanas procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
Izpildītājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Izpildītājs piesaistījis Pakalpojuma sniegšanā.
Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līguma attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību. 
10. Vispārīgie noteikumi
10.1. [bookmark: _Hlk52973534]Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc Pasūtītāja piekritības un izskatāms saskaņā ar spēkā esošajiem normatīvajiem aktiem.
10.2. Visa Pušu rakstveida sarakste uzskatāma par saņemtu 7.(septītajā) dienā pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm no pirmdienas līdz ceturtdienai no plkst. 8.00 līdz plkst. 17.00 un piektdienā no plkst. 8.00 līdz plkst. 15.00. 
10.3. Puses paziņo viena otrai par Pušu pilnvarotās personas vai kontaktpersonas maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju 5 (piecu) darba dienu laikā no dienas, no attiecīgu apstākļu iestāšanās, nosūtot ierakstītu paziņojumu, kas kļūst par Līguma neatņemamu sastāvdaļu.
10.4. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
10.5. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
10.6. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
10.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
10.8. [bookmark: _Ref399146102]Puses vienojas, ka ar Līguma izpildi saistītos jautājumus (nosūta pieprasījumu, saskaņo Pakalpojuma nodošanas – pieņemšanas aktu, sastāda aktu par nepilnībām, gatavo pretenzijas/ brīdinājumus (var noteikt papildu pienākumus, atbilstoši attiecīgā Līguma priekšmetam) risinās šādas Pušu pilnvarotās personas un kontaktpersonas:
10.8.1. no Pasūtītāja puses – pilnvarotā persona (vārds, amats, tālr. Nr., e–pasts), un kontaktpersona (vārds, amats, tālr. Nr., e–pasts);
10.8.2. no Izpildītāja puses – pilnvarotā persona (vārds, amats, tālr. Nr., e–pasts), un kontaktpersona (vārds, amats, tālr. Nr., e–pasts).
10.9. Līgums sastādīts latviešu valodā. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams Pušu parakstīts Līguma formāts, un tam ir pievienoti šāds pielikums:
10.9.1. Līguma 1.pielikums “Tehniskā specifikācija. Tehniskais un finanašu piedāvājums”.[footnoteRef:1] [1:  Līguma 8.9.punkts var tikt precizēts slēdzot pakalpojuma līgumu.] 

11. Pušu rekvizīti


3.pielikums
Līgumam “Par arhīva dokumentu uzglabāšanas pakalpojumiem”
Nr. BKUS 2026/62

Akts Nr. ___, /datums/ 
[bookmark: _Hlk115264578]Par lietu, dokumentu pieprasījumu no arhīva glabātuves
[bookmark: _Hlk234428632]Pamatojoties uz valsts sabiedrības ar ierobežotu atbildību “Bērnu klīniskā universitātes slimnīca”, reģ. Nr. _______, juridiskā adrese ________ un __________________, reģ. Nr. __________, juridiskā adrese ___________________________ 202__. gada ______________ noslēgto līgumu Nr. BKUS ______,
Lūdzu nosūtīt uz valsts sabiedrību ar ierobežotu atbildību “Bērnu klīniskā universitātes slimnīca” sekojošas lietas, dokumentus:
	Informācija par lietu/ dokumentu
	Apraksts

	Lietas vai 
dokumenta rekvizīti 
(norādīt precīzi meklēšanas pazīmes)

	XXXXXXXX, personas kods XXXXXXXXXX, laika posms _____.g. – _____.g. vai konkrēts gads

	Saņemšanas veids:

	

	     skenēts uz e-pastu

	

	     lietas, dokumenta oriģināls

	Oriģināls

	
	

	Darbinieks, kas pieprasa lietu, dokumentu

	Arhivāre: /vārds, uzvārds/

	
	

	Kontakttālrunis, e-pasts

	+371 _________, vārds.uzvārds@bkus.lv

	
	

	Adrese

	

	
	

	Piezīmes

	Pieprasītā dokumentācija tiks atgriezta atpakaļ.



Dokumentus nodeva
Pārstāvis /vārds, uzvārds, paraksts/			                                                                   


Dokumentus pieņēma
valsts sabiedrības ar ierobežotu atbildību “Bērnu klīniskā universitātes slimnīca” pārstāvis


_____________________________________
/vārds, uzvārds, paraksts/

